УНИВЕРЗИТЕТ У БЕОГРАДУ

ПРАВОСЛАВНИ БОГОСЛОВСКИ ФАКУЛТЕТ

Мије Ковачевића 11б, 11000 Београд

ИЗВЕШТАЈ

О избору др Саве П. Миловановића

у научно звање НАУЧНИ САРАДНИК

Београд, јануар 2025.

**Наставно-научном већу Православног богословског факултета**

**Универзитета у Београду**

Одлуком Изборног и Наставно-научног већа Православног богословског факултета Универзитета у Београду, која је донета на редовној седници одржаној 24. јануара 2025. године, изабрани смо у Комисију за писање извештаја за избор **др. Саве П. Миловановића** у научно звање **научни сарадник без заснивања радног односа**.

 На основу увида у материјал који нам је достављен, слободни смо да Наставно-научном већу Православног богословског факултета Универзитета у Београду поднесемо следећи

**И З В Е Ш Т А Ј**

**1. БИОГРАФИЈА КАНДИДАТА**

Сава Миловановић је рођен у Београду 16. јануара 1994. године, од оца Предрага и мајке Зорице (рођ. Јаџић). Основну школу „Сава Керковић“ и гимназију „Хиљаду триста каплара“ – као ђак генерације – завршио је у Љигу. Са благословом Његовог Преосвештенства блаженопочившег епископа ваљевског господина Милутина 2013. године уписује Православни богословски факултет Универзитета у Београду на ком је дипломирао 2017. године са просеком 9,68. Мастер студије уписује 2017. године на истом факултету и завршава их са просеком 10,00. Мастер тезу под насловом *Брачно или целибатно свештенство: пракса Цркве на Истоку и Западу до 11. века* одбранио је у јуну 2018.Био је носилац стипендије „Доситеја“ Фонда за младе таленте Републике Србије.Докторске студије је на Православном богословском факултету у Београду окончао са просеком 9,60 и 3. јула 2023. одбранио докторску дисертацију под насловом *Територија и национални идентитет као фактори канонске јурисдикције у руском богословљу XX века*.

Од маја 2019. ради као истраживач-приправник на Православном богословском факултету. Од 2022. је у звању истраживач-сарадник.

Говори руски (сертификат ТРКИ 2 (Б2 ниво)) и енглески језик (сертификат FCE –B2 ниво, с тим што је због броја поена у сертификату дописано да поседује виши –C1 ниво), служи се грчким језиком (сертификат ΠΙΣΤΟΠΟΙΗΤΙΚΟΕΛΛΗΝΟΜΑΘΕΙΑΣB1, одслушао курс В2 нивоа, тренутно похађа ниво Г1) и немачким језиком, а у периоду 2020–2022. похађао је курс старогрчког језика у „Школи за класичне и оријенталне језике“ Института за екуменске студије у Сибиу (Румунија). Био је један од приређивача монографије *Катедре и предавачи Православног богословског факултета*(Београд: Православни богословски факултет, 2024).Био је секретар зборника радова *Краљ Милутин и доба Палеолога* (издавач Службени гласник; суиздавачи: Филолошко-уметнички факултет и пројекат COST 19131).

 Његова интересовања у оквиру научно-истраживачког рада фокусирана су на канонско право, теологију канона, хришћанску социологију, историју и развој канонског права код Срба, однос Цркве и државе у Византији, као и на утицај социолошких феномена на организацију Цркве.

**2. БИБЛИОГРАФИЈА (ПРЕГЛЕД ОБЈАВЉЕНИХ РАДОВА)**

Кандидат Сава Миловановић објавио је већи број радова из области канонског права и хришћанске социологије. У наставку ћемо изложити његову библиографију групишући радове према категоријама:

**М 23 (Радови у међународном часопису)**

1. “Christians as ’Tertium Genus’ in the Context of Church Jurisdiction.“*Astra Salvensis* VIII, no. 15 (2020):109–30*.*ISSN 2393-4727, ISSN-L 2344-1887
2. „Викентије Вујић и његови одговори из црквено-пастирске праксе“. *Црквене студије* 20 (2023): 151–61. ISSN 1820-2446еISSN 2738-1633 УДК 347(439.5):271.2 271.2:929 В. Вујић, https://doi.org/10.18485/ccs\_cs.2023.20.20.8

**М 45 (Поглавља у књизи М42 или радови у тематском зборнику националног значаја)**

1. „Историјски преглед предмета Православног богословског факултета у Београду“. У *Катедре и предавачи Православног богословског факултета,* уредник Владимир Вукашиновић, 35–77. Београд: Православни богословски факултет, 2024. ISBN - 978-86-7405-280-8 COBISS.SR-ID - 157107209
2. „Историјски преглед наставника Православног богословског факултета у Београду“. У *Катедре и предавачи Православног богословског факултета,* уредник Владимир Вукашиновић, 79–115. Београд: Православни богословски факултет, 2024. ISBN - 978-86-7405-280-8 COBISS.SR-ID - 157107209

**М 51 (Радови у врхунском часопису националног значаја)**

1. „Брак и целибат у прва четири века.“ *Богословље*LXXVII, no. 2 (2018): 74–90.ISSN (штампано издање): 0006-5714ISSN (online): 2560-4945COBISS.SR-ID – 269188876УДК: 27-725-45
2. „Филарет Гранић о односу државног и црквеног законодавства у Византији“. *Богословље* 80, бр. 2 (2021): 65–85.ISSN (штампано издање): 0006-5714ISSN (online): 2560-4945COBISS.SR-ID – 54722569УДК: 271.222(497.11)-788-74:929 Гранић Ф. 322:271.2(495)"04/14"
3. „Државна самосталност као фактор црквене аутокефалије.“ *Богословље* 81, бр. 1 (2022): 5–29. ISSN (штампано издање): 0006-5714 ISSN (online): 2560-4945COBISS.SR-ID – 79233289 УДК: 271.2-74-77 322:271.2-74-77

**М 52 (Радови у истакнутом националном часопису)**

1. „Етнофилетизам и верски екстремизам.“ *Теолошки погледи* LIII, no. 2 (2020): 419–40.ISSN 0497-2597 COBISS.SR-ID - 21601033 УДК / UDC: 271.222-879271.2-74-879"19/20"DOI: https://doi.org/10.46825/tv/2020-2-419-440
2. „Биће нације.“ *Религија и толеранција* XVIII, no. 34 (2020): 287–311.ISSN 1451-8759 e-ISSN 1821–3545 (Online)COBISS.SR-ID - 22237449 УДК: 172.15:111.1316.354.6
3. „Нека канонско-пастирска питања у радовима архимандрита др Филарета Гранића“. *Теолошки погледи* LV, бр. 1 (2022): 139–58.ISSN 0497-2597COBISS.SR-ID - 68414473 УДК / UDC: 271.222(497.11)-788-74:929 Гранић Ф.271.2-725-46 Гранић Ф.DOI: https://doi.org/10.46825/tv/2022-1-139-158

**М 70 (Одбрањена докторска дисертација)**

1. „Територија и национални идентитет као фактори канонске јурисдикције у руском богословљу XX века (докторска дисертација)“. https://nardus.mpn.gov.rs/handle/123456789/22082

**Радови у часописима који нису бодовани**

1. „Екуменизам и национализам у теологији Радована Биговића.“ *Симплексис 2* (2019): 93–115*.* ISSN 2620-2387е-ISSN 2620-2395
2. „Саборност Цркве и 8. канон Првог васељенског сабора“. У *Српска теологија у двадесетом веку: истраживачки проблеми и резултати. Зборник радова, књ. 21,* приредио Зоран Ранковић, 35–53. Београд: Православни богословски факултет Универзитета у Београду, 2024. ISSN 1452-7804 COBISS.SR-ID - 137354249 УДК: 27-732.4-675(495.02)"0375" 271.2-72 27-9"03" https://doi.org/10.18485/pbf\_srteoxx.2024.21.3

**3. ПРИКАЗ И ОЦЕНА РАДОВА КОЈИ КАНДИДАТА КВАЛИФИКУЈУ У ПРЕДЛОЖЕНО НАУЧНО ЗВАЊЕ**

**М 23 (Рад у међународном часопису)**

„Викентије Вујић и његови одговори из црквено-пастирске праксе“. *Црквене студије* 20 (2023): 151–61.ISSN 1820-2446еISSN 2738-1633 УДК 347(439.5):271.2 271.2:929 В. Вујић, https://doi.org/10.18485/ccs\_cs.2023.20.20.8

У овом раду кандидат анализира канонске одговоре једног од професора канонског права Православног богословског факултета из међуратног периода – Викентија Вујића – који су написани за време док је исти вршио функцију ректора у Карловачкој богословији. Кандидат истиче коришћење православних и римокатоличких каноничара од стране (у том периоду) јеромонаха Викентија што доводи у везу са његовим правничким образовањем које је стицао у Бечу, престоници Аустро-угарске. Кандидат истиче и да је амбијент у ком је Викентије стварао утицао на избор његових тема, односно црквено-пастирских питања која је анализирао. У раду су коришћени архивски документи, док је на многим местима канонска анализа јеромонаха Викентија пропраћена кандидатовим коментарима о изворима које је овај српски каноничар користио, односно коментарима о појмовима које је Викентије спомињао у својим радовима. Кандидат посебно наглашава коришћење данас не тако честе форме „питање-одговор“ у анализи канонских проблема које се сусреће код јеромонаха Викентија. На крају рада налази се попис литературе о овом знаменитом каноничару Српске Цркве из прве половине 20. века.

**М 51 (Рад у врхунском часопису националног значаја)**

„Државна самосталност као фактор црквене аутокефалије.“ *Богословље* 81, бр. 1 (2022): 5–29.ISSN (штампано издање): 0006-5714 ISSN (online): 2560-4945COBISS.SR-ID – 79233289 УДК: 271.2-74-77 322:271.2-74-77

Кандидат у овом раду на основу канонских и историјских извора анализира питање основаности тезе да је државна самосталност неопходан услов за црквену самосталност (=аутокефалију). У раду се најпре излаже историјат настанка две еклисиолошке струје у руском богословљу које су се разилазиле у тумачењу односа државне и црквене независност у контексту питања о обнови аутокефалије Грузинске Цркве почетком 20. века. Затим се излаже један историјски пресек утицаја државне административне организације територија и различитих социо-политичких фактора на мисију и организацију Цркве од апостолског до модерног времена. На основу спроведене анализе кандидат закључује да је пракса према којој црквена аутокефалија следује државној самосталности имала практични циљ – да се избегну по Цркву деструктивна трвења око граница јурисдикције, као што је то био случај у сукобу између Цариградске патријаршије и Бугарског егзархата у другој половини 19. века – и да иста нема канонску потпору. Рад је посебно значајан због тога што анализира и нуди одговор на једно горуће питање које оптерећује савремене међуправославне односе.

„Филарет Гранић о односу државног и црквеног законодавства у Византији“. Богословље 80, бр. 2 (2021): 65–85. ISSN (штампано издање): 0006-5714 ISSN (online): 2560-4945 COBISS.SR-ID – 54722569 УДК: 271.222(497.11)-788-74:929 Гранић Ф. 322:271.2(495)"04/14"

Овај рад је посвећен једној значајној личности за историју српске канонско-правне науке – професору архимандриту Филарету Гранићу. У раду су представљени и анализирани Гранићеви радови о односу државе и Цркве у Ромејској (Византијској) империји. Уз пропратне коментаре, кандидат приказује Гранићеве рефлексије о утицајуса једне стране хришћанског учења на византијско друштво и, са друге, утицај државне власти на организацију Цркве и међуцрквене односе. У библиографији на крају рада дат је попис архивских докумената о личности и делу архимандрита Филарета Гранића, као и литература о темама које су биле предмет овог рада.

**М 70 (Одбрањена докторска дисертација)**

„Територија и национални идентитет као фактори канонске јурисдикције у руском богословљу XX века„ (докторска дисертација). URL: https://nardus.mpn.gov.rs/handle/123456789/22082

У дисертацији се анализирају ставови руских богослова из 20. века, представника две еклисиолошко-канонске струје, по питању два модела јурисдикције: територијалног и националног. На основу анализе канона који су коришћени у полемикама између представника две струје кандидат износи закључак да је национални модел јурисдикције оправдан савременим социолошким датостима и да је из тог разлога користан за мисију Цркве. Поред пастирског разлога, кандидат наводи и примере из историје Цркве који потврђују прибегавање етничкој/ националној јурисдикцији као и примере одступања од основних канонских начела – нпр. строгог инсистирања на очувању граница јурисдикције сваког епископа – у ванредним околностима попут оних које су постојале у тзв. „варварским земљама“ у чему види оправдање и за одступање од територијалног модела јурисдикције на просторима савремене православне дијаспоре.

**4. КВАЛИТАТИВНА ОЦЕНА НАУЧНОГ ДОПРИНОСА**

**4.1. Квалитет и оригиналност научних резултата**

Др Сава Миловановић је објављивао радове у међународним часописима, у врхунским часописима националног значаја као и у истакнутим националним часописима. У свим овим радовима кандидат је једини аутор

Рад „Викентије Вујић и његови одговори из црквено-пастирске праксе“ објављен у часопису *Црквене студије* и анализиран у поглављу 3продубљује сазнања о историји српског црквеног права и расветљава личност и дело једног од најзначајнијих српских каноничара. Кандидат је у овом раду показао способност синтезе података из различитих врста извора, а с обзиром на недовољну истраженост историје српског црквеног права, овај рад представља посебан допринос не само за српску теологију, већ и за историју српске хуманистике уопште.

 Рад под насловом „Државна самосталност као фактор црквене аутокефалије“, објављен у часопису *Богословље* и такође приказан у поглављу 3, показује кандидатову способност да се користи оригиналним изворима црквеног права попут *Атинске синтагме*, као и његову способност да мултидисциплинарно приступа теолошким питањима. Такође, одабир теме показује кандидатову спремност да се бави питањима од суштинског значаја за међуцрквене односе и положај Цркве у савременом свету.

 Рад „Филарет Гранић о односу државног и црквеног законодавства у Византији“ представља још један допринос кандидата истраживању историје српске црквено-правне науке. У овом раду кандидат је расветлио донекле запостављени аспект Гранићевог стваралаштва и указао на његов значај за српско црквено право. И у овом раду се уочава кандидатова способност истраживања архивских докумената и коришћење савремене литературе о одабраној теми.

 Од посебног је значаја кандидатова дисертација, пре свега због тога што обрађује једну тему која је у српској теолошкој заједници јако слабо истражена. Поред тога, анализирајући руске еклисиолошке спорове кандидат предлаже један начин посматрања феномена јурисдикције који би могао да буде од користи у савременом међуправославном дијалогу.

Сви наведени радови представљају оригинална научна достигнућа, док би наставак истраживања на овим пољима био од великог значаја за теологију и развој канонско-правне науке и изван Србије.

**4.2. Нормирање броја радова**

Др Сава Миловановић одбранио је једну докторску дисертацију, објавио 2 рада у међународним часописима, 2 поглавља у монографији националног значаја, 3 рада у врхунском часопису националног значај и 3 рада у истакнутом националном часопису.У свим радовима кандидат је једини аутор.

**4.3. Утицајност научног рада**

**Цитираност радова**

Кандидатови радови су више пута цитирани. Укупан број хетероцитата ауторових радова је 13, од којих су неки цитирани у међународним часописима и у врхунским часописима националног значаја:

**„Територија и национални идентитет као фактори канонске јурисдикције у руском богословљу XX века.“ Докторска дисертација, Универзитет у Београду, Православни богословски факултет, 2023**, цитирано у:

1) Јовић, Растко. *Динамика црквеног идентитета: црквена организација као енигма у загонетки*. Београд: Православни богословски факултет „Свети Василије Острошки“ Фоча, Biblos Books, 2023, фуснота 130 стр. 64, фуснота 403 стр. 172, фуснота 474 стр. 198, фуснота 477 стр. 199; број хетероцитата 4.

**“Christians as ’Tertium Genus’ in the Context of Church Jurisdiction.“*Astra Salvensis* VIII, no. 15 (2020):109-30***,* цитирано у

1) Јовић, Растко. „Аутокефалија јуче и сутра.“ У*Осам векова Српске Православне Цркве у Црној Гори,* уредници Кристина Митић, Катарина Митровић, Радмила Радић, Александар Наумов, Синиша Мишић, Горан Васин, Борис Брајовић, Драгиша Бојовић, 241–71. Међународни центар за православне студије, Центар за црквене студије: Ниш, 2021, фуснота 104 стр. 259; број хетероцитата 1. (М44)

2) Јовић, Растко. *Динамика црквеног идентитета: црквена организација као енигма у загонетки*. Београд: Православни богословски факултет „Свети Василије Острошки“ Фоча, Biblos Books, 2023, фуснота 8 стр. 18, фуснота 515 стр. 213; број хетероцитата 2.

**„Брак и целибат у прва четири века.“ *Богословље*LXXVII, no. 2 (2018): 74–90**, цитирано у:

1) Фајфрић, Борис. „Црквена организација у Сирмијуму пре и током Диоклецијановог прогона до 313. године.“*Црквене студије* 20 (2023): 271–83, фуснота 35 стр. 274; број хетероцитата 1. (М23)

2) Фајфрић, Борис. „Страдање сирмијумских мученика и развој њиховог култа: историјско-богословска анализа.“ Докторска дисертација, Универзитет у Београду, Православни богословски факултет, 2021, фуснота 151 стр. 23; број хетероцитата 1. (М70)

3) Антонијевић, Саша. „Чешко-моравска епархија Српске Православне Цркве 1921-1942. године: историјско-канонско гледиште на оснивање, решавање јурисдикцијског питања и устројство.“ Докторска дисертација, Универзитет у Београду, Православни богословски факултет, 2023, фуснота 576 стр. 80; број хетероцитата 1. (М70)

**„Државна самосталност као фактор црквене аутокефалије.“*Богословље*81, бр. 1 (2022): 5–29**, цитирано у:

1) Деврња, Зоран. „О Томосу уједињења из 1922. године – канонска и еклисиолошка анализа текста.“ *Богословље* 82, бр. 1 (2023): 17–28, фуснота 17 стр. 22, фуснота 19 стр. 23; број хетероцитата 2. (М51)

2) Јовић, Растко. *Динамика црквеног идентитета: црквена организација као енигма у загонетки.* Београд: Православни богословски факултет „Свети Василије Острошки“ Фоча, Biblos Books, 2023, фуснота 461 стр. 193; број хетероцитата 1.

**4.4. Међународна научна сарадња**

Др Сава Миловановић је септембар 2021. године провео на студијском боравку на Католичком теолошком факултету Бечу у оквиру програма CEEPUS, где је обавио истраживање из биоетике под руководством професорке Сигрид Милер. Поред тога, био је члан пројекта COST: *Empires and Emotions: Rethinking Intellectual And Cultural Transfers/Translations in Southeastern Europe and the Mediterranean* (15th–19th C.) на Филозофском факултету у Београду у мају 2022. године.

**4.5. Организација научног рада**

**Учешће у пројекту**

Др Сава Миловановић од маја месеца 2019. активно учествује у научно-истраживачком раду и у пројекту бр. 179078 („Српска теологија у двадесетом веку: фундаменталне претпоставке теолошких дисциплина у европском контексту – историјска и савремена перспектива“), који финансира Министарство науке, технолошког развоја и иновација Републике Србије, у оквиру којег је објавио већину својих радова и где је учествовао и у другим потпројектним задацима.

**4.5. Остали показатељи успеха у научном раду**

**Учешће у научним скуповима са међународним учешћем**

Кандидат је учествовао на једној међународној конференцији и на два научна скупа са међународним учешћем:

1) На 26. међународном конгресу *Друштва за право источних цркава*(SocietyfortheLawofEasternChurches), одржаном у Атини од 16. до 20. септембра 2024, са рефератом на тему: “PhenomenonofParallelNationalJurisdictionsintheTheologyofAlexanderSchmemann”(https://www.slec-web.org/congress-2024-athens).

2) На научном скупу „Два века Летописа Матице српске: часопис дугог, континуираног трајања као међународни феномен. Научни скуп са међународним учешћем, 1. и 2. новембар 2024. Матица српска, Нови Сад“ са рефератом на тему „Питање уједињења цркава у Летопису Матице српске“.

3) На научном скупу „130 година од рођења, 45 година од упокојења и 10 година од преноса моштију ПРЕПОДОБНОГ ОЦА ЈУСТИНА ЋЕЛИЈСКОГ професора Православног богословског факултета Универзитета у Београду“, 5. и 6. децембра 2024. на Православном богословском факултету у Београду са рефератом на тему „Улога свештене јерархије у организацији Цркве у делима Преподобног Јустина Ћелијског“.

Као што се види из приложеног, др Миловановић учествује по позиву на научним скуповима са међународним учешћем и објављује радове у релевантним часописима за студије канонског права.

**Рецензирање научних радова**

Кандидат је рецензирао поглавље за монографију Edward G. Farrugia, S. J. And Željko Paša, S. J. (eds.), *Autocephaly: Coming of Age in Communion* (Roma: Pontifico Istituto Orientale, 2023).ISSN 1590-7449 ISBN 978-88-7210-409-5 (setoftwovolumes)

**5. КВАНТИТАТИВНА ОЦЕНА НАУЧНИХ РЕЗУЛТАТА**

М 23 – 2 X 4 = 8

М 45 – 2 X 1,5 = 3

М 51 – 3 X 3 = 9

М 52 – 3 X 1,5 = 4,5

М 70 – 1 X 6 = 6

Кандидат има укупно **30,5** бодова од најмање потребних **16** бодова као коначног збира минималних квантитативних захтева за стицање појединачних научних звања. Такође, радови покривају захтеване М категорије.

**6. ЗАКЉУЧАК СА ПРЕДЛОГОМ ОДЛУКЕ**

Предочене чињенице показују да је кандидат дао значајан допринос продубљивању сазнања из области које истражује. Анализа његових радова показује да је овладао канонским изворима и њиховом применом на савремену еклисиолошку проблематику. Његова ужа интересовања представљају организација Цркве и историја српског црквеног права, и може се рећи да је један од ретких истраживача који се интересује за историју српске црквено-правне науке. У свим објављеним радовима показао је компетентност да се бави научним радом, завидно познавање канонских извора и савремене литературе о темама којима се бави, као и способност рада са архивским документима. Наставак истраживања тема за које се интересује био би од значаја за српску не само теолошку, већ целокупну научну заједницу.

Имајући у виду његов рад у претходном периоду и чињеницу да кандидат др Сава П. Миловановић испуњава све потребне услове и критеријуме из Закона о науци и истраживањима „Сл. Гласник РС“ бр. 49/19 и Правилника о стицању истраживачких инаучних звања „Сл. Гласник РС“ бр. 159/20 и 14/2023, Комисија предлаже Наставно-научном већу **да прихвати Извештај и утврди предлог за доношење одлуке о избору др Саве П. Миловановића у научно звање Научни сарадник**, без заснивања радног односа и упути га надлежном Матичном научном одбору ради доношења одлуке.

ЧЛАНОВИ КОМИСИЈЕ:

У Београду,

29. јануара 2025. године

др Зоран Крстић, редовни професор Православног богословског факултета Универзитета у Београду

др Зоран Деврња, ванредни професор Православног богословског факултета Универзитета у Београду

др Далибор Ђукић, ванредни професор Правног факултета Универзитета у Београду